
ITURRIN INDUSTRIGUNEAREN BERURBANIZAZIO GAUZATZE PROIEKTUAREN IDAZKERA ETA INDUSTRIGUNEAREN MUGIKORTASUN AZTERKETAREN IDAZKERA ESLEITZEKO  KONTRATUAREN BALDINTZA TEKNIKOEN AGIRIA


1. PROIEKTUAREN DESKRIBAPENA ETA BALDINTZAK
Proiektuaren helburua oso egoera txarrean den Iturrin industrigunearen berurbanizazio proiektua idaztea da poligonoaren egoera hobetzeko eta industrialdeak egun dituen beharretara egokitzeko. Izan ere, Iturrin 108 industriguneak urte asko izateaz gain, azken urteetan izan ziren asmoak lagunduta, egun duen egoera tamalgarria izatera heldu da.. 

1.2. 	BEHARREN PROGRAMA
Beharrak gaur egun dagoen urbanizazioaren berritzea antolatzean datza. Horretarako zerbitzu sareak nola diren aztertu eta dagokion berritze lanak proposatu beharko dira. Bestetik, poligonoaren mugikortasun azterketa egin behar da, poligonoak dituen beharrak aztertu eta konponbideak bilatzeko.
Poligonoaren berurbanizazio gauzatze proiektua hiru fase ezberdinetan  antolatzea proposatzen da; alde batetik Iturrin kalearen berurbanizazioa, bestetik Abendaño kalearena eta azkenik Olaizola eta Itsu kalearena. Fase bakoitzean eremu publiko eta eremu pribatuak diren ateaurreak bereizi behar dira.

0. KOKAPENAREN DATUAK
Proiektua Lezoko Hiri Antolamendurako Plan Orokorraren A.O.U. 30 Iturrin eremuan kokatzen da, Lanbarrengo  errotondaren iparraldean izen bereko errekastoaren ibarbidearen atzealdean ( egun estalia dago ) eta zaku-hondo modukoa osatzen du; GI2630 errepidea soilik iristen da bertara. 

0. HIRIGINTZA BALDINTZAK
Aipatu eremuan, 2011ko martxoan onartu zen Lezoko Hiri Antolamendurako Plan Orokorra bete beharko da.
Proiektuaren eremuari ez dio inolako araudi partikularrek eragiten.
Lezoko Hiri Antolamendurako Plan Orokorraren arabera eremu horretako lurzorua hiritar bezala sailkatzen da.
Eremua Lezoko udalerriaren hiri sarean barneraturik dago, eta horregatik azpiegitura guztiak ditu eskura.

0. PROIEKTUAREN DESKRIBAPEN OROKORRA
Proiektua egoki gauzatzeko ondorengo aurretiazko lanak egin beharko dira:
1. Egungo egoeraren informazioa bildu bertako erabiltzaileek  dituzten beharrak aztertuz.
1. Egungo egoeraren plano topografikoa egin.
1. Egun diren zerbitzu sareen plano topografikoak egin eta saneamendu hodien bideo ikuskapena.
Aurretiazko lanak egindakoan eta industrigunearen mugikortasun eta trafiko azterketa kontuan izanik, industrigunearen berurbanizazio gauzatze proiektua idatziko da.

Gauzatze proiektua idazte garaian interesatuekin bilerak antolatuko dira proiektuaren idazkeran diren aukera ezberdinen buruzko hausnarketak eta hautuak egiteko.


1. ESLEIPEDUNAREN BETEBEHARRAK 

2.1. GAUZATZE PROIEKTUA 
Gauzatze proiektuak Eraikuntzaren Kode Teknikoan ezarrita dagoen dokumentazioa eta bete beharreko araudi guztia jasoko du, eta gutxienez, honako agiri hauek.
	Memoria eta eranskinak
	Planoak
	Baldintza Tekniko Partikularren plegua
	Aurrekontua (neurketak+prezio taulak 1 eta 2+aurrekontua)
	Segurtasun eta Osasun azterlana
	Kalitate kontroleko programa
	Hondakinen kudeaketako dokumentazioa
	Exekuzio epea eta obrako plana.
	Beharrezkoak diren instalazioko proiektu bereziak, dagozkien bisatuekin
Exekuzio proiektuan zehazten den gauzatze plana bete ahal izateko, exekuzio proiektuan udalak obra lizitatzeko egingo dituen plegu teknikoetan sartu beharreko baldintzen inguruko gomendioak egingo dira.
Proiektuaren aurrekontua aipatu hiru fase ezberdinetan banatu beharko da eta fase bakoitzean eremu publikoa eta pribatuaren bereizketa egin beharko da.
Proiektuak proposatutako soluzioak teknikoki justifikatu behar ditu, aplikagarria den araudi teknikoak eskatzen dituenekin bat etorriz.
Proiektua idazterakoan, talde esleipendunak hartutako soluzioak Udal Zerbitzu Teknikoekin berrikusi beharko ditu.
Esleipendunak behin betiko proiektuaren hiru ale, bisatuak, aurkeztuko ditu paperean zein formatu digitalean, PDF fitxategiekin eta editagarria den formatuko fitxategiekin (testuak, planoak, aurrekontuak), inolako babesik ez dutela.

0. OBRA ZUZENDARITZA
Obra zuzendaritza lanak ez dira kontratatuko hasera batean. Udalak lanen gauzatzearen finantziazioa bermatzean kasuan kasu dagokion obra zuzendaritza izendatuko du.

2.2.3.AURKEZTU BEHARREKO PROPOSAMEN TEKNIKOAREN EDUKIA
Lehiaketa fasean aurkeztuko diren eskaintzek honako hau jaso beharko dute:

Gauzatze Proiektuaren idazketaren ordainsaria:
Lizitaziorako aurrekontuak Gauzatze Proiektu osoaren idazketa egokirako beharrezkoak diren lan guztiak jaso beharko ditu, agiri honen deskribapenaren arabera. Jasota egon beharko dira:
- Proiektua burutzeko beharrezkoak diren aurrekarien bilketa, datuen bilketarekin batera eta hauen ziurtatzearekin. 
- Topografia planoak egin beharko dira egungo egoera oinarritzat harturik soluzio berriak proposatzeko.  Zerbitzu sareen plano topografikoak egin beharko dira. Ur zikin eta euri ur sarearen uraren xaflaren kotak definitu beharko dira.
- Segurtasun eta Osasunerako Azterlana, Kalitate Kontrolerako Plana eta Hondakinen Kudeaketarako Planaren idazketa.
- Elkargoaren oniritzi zigilua eta zerbitzuak emateagatik sor litezkeen zerga eta gastuak.
- Proiektua zehazteko, esleipendunak harremana eta bilerak mantenduko ditu Udal Zerbitzuekin, eta aztertutako gaiak jasoko dituzten aktak burutzeaz arduratuko da.


1. UDALAK TALDE IDAZLEARI ESKAINIKO DION DOKUMENTAZIOA
Lezoko udalean diren azpiegituren planoak.

1. GAUZATZE EPEA ETA LIZITAZIO AURREKONTUA 
Kontratuaren gauzatze proiektua eta mugikortasun plana idazteko epea 90 egunekoa izango da, kontratuaren sinaduratik zenbatzen hasita. Lanen esleipena 2019an burutuko dela aurreikusten da.


Arkitekto teknikoa.



https://munigex.net/r/0/53/AAAACQCYN.Lq20

Tel.: 943 52 46 50 / e-posta: info@lezo.eus

